張鐵樑

張鐵樑係香港獨立電影研究者，亦有喺一啲大專院校擔任電影課程嘅客席講師。佢因為監製雨傘革命紀錄片《亂世備忘》而得到一啲傳媒嘅關注。

學歷 
 嶺南大學視覺藝術哲學博士

喺獨立電影方面嘅工作 
張鐵樑喺2011年開始幫手策劃香港獨立電影節，亦曾經喺2015年籌辦雨傘運動紀錄片工作坊。佢後嚟仲加入成為影意志嘅董事局成員，亦係中國獨立紀錄片研究會唯一一名嚟自香港嘅創會成員。

佢亦係2015年雨傘革命紀錄片《亂世備忘》，呢套片去到後嚟去到嘅台灣、捷克、溫哥華等唔同嘅地方參與影展，仲入圍台灣金馬獎最佳紀錄片。

對香港獨立電影嘅觀點 
2015年，張鐵樑曾經喺《映畫手民》撰寫文章，話香港獨立電影具有一定嘅抗爭元素，係抗爭融和日常嘅一部分，因為抗爭唔會一日事成。

離世 
佢喺2017 年證實患上胃癌，去到2020年3月22號離世。消息傳出後，唔少獨立電影工作者，例如聞海、應亮等都公開表示惋惜。

香港人